“กรุงศรี คอนซูมเมอร์” รวมพลังจิตอาสาปลูกป่าชายเลน
กรุงศรี คอนซูมเมอร์ รวมพลังจิตอาสาปลูกป่าชายเลน เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช
24 ต.ค. 2560

คณะผู้บริหารและพนักงานจิตอาสาของกรุงศรี คอนซูมเมอร์ จำนวนกว่า 120 คน ได้ร่วมกันปลูกป่าชายเลน ณ พื้นที่เพื่อการอนุรักษ์และฟื้นฟูป่าชายเลน ภายใต้การดูแลของกองทัพบก (ภาคกลาง) จังหวัดเพชรบุรี เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช ในหลวงรัชกาลที่ 9 ในการร่วมสืบสานพระราชปณิธานในการอนุรักษ์สิ่งแวดล้อมและฟื้นฟูระบบนิเวศน์
รวมทั้งปลูกจิตสำนึกให้พนักงานและคนรุ่นใหม่หันมาใส่ใจสิ่งแวดล้อม โดยนับตั้งแต่ปี 2556 เป็นต้นมา กรุงศรี คอนซูมเมอร์ ได้จัดกิจกรรมปลูกป่าร่วมกับกองทัพบกมาอย่างต่อเนื่อง โดยสามารถปลูกไปได้รวมกว่า 10,000 ต้น เมื่อเร็วๆ นี้